Budapest XII. kerület Hegyvidék Önkormányzata
31/2007. (IX. 25.) rendelete

helyi (kerületi) jelentőségű építészeti értékek védetté nyilvánításáról és helyi (kerületi) védettség megszüntetéséről
A Budapest XII. kerület Hegyvidék Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 57.§-ának (3) bekezdésében kapott felhatalmazás alapján - az építészeti örökség helyi védelmének szakmai szabályairól szóló 66/1999. (VIII. 13.) FVM rendeletre és a helyi (kerületi) jelentőségű építészeti értékek védelméről szóló 18/2007. (IV. 21.) Budapest XII. kerület Hegyvidék Önkormányzata rendeletére figyelemmel – a helyi (kerületi) jelentőségű építészeti értékek védetté nyilvánításáról és helyi (kerületi) védettség megszüntetéséről az alábbi rendeletet alkotja:

1.§

A Budapest XII. kerület Hegyvidék Önkormányzata Képviselő-testülete a rendelet  mellékletében meghatározott helyi (kerületi) jelentőségű építészeti értékeket védetté nyilvánítja.

2.§

A Budapest XII. kerület Hegyvidék Önkormányzata Képviselő-testülete a 11/2006. (VII. 12.) Budapest XII. kerület Hegyvidék Önkormányzata rendelete mellékletének 52. pontjában megjelölt Budapest XII. kerület, Nagy Jenő utca 10. szám alatti, 7885/1. hrsz-ú épület helyi (kerületi) védettségét megszünteti.

3.§

Ez a rendelet kihirdetése napján lép hatályba.

